CELEX: 32015D0435
Language: lt
Date: 1418774400000
Title: 2014 m. gruodžio 17 d. Europos Parlamento ir Tarybos sprendimas (ES) 2015/435 dėl nenumatytų atvejų rezervo lėšų mobilizavimo

17.3.2015   
            
            
               LT
            
            
               Europos Sąjungos oficialusis leidinys
            
            
               L 72/4
            
         EUROPOS PARLAMENTO IR TARYBOS SPRENDIMAS (ES) 2015/435
   2014 m. gruodžio 17 d.
   dėl nenumatytų atvejų rezervo lėšų mobilizavimo
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (1), ypač jo 14 punktą,
   atsižvelgdami į Europos Komisijos pasiūlymą,
   kadangi:
   
               (1)
            
            
               Tarybos reglamento (ES, Euratomas) Nr. 1311/2013 (2) 13 straipsnyje nustatyta, kad sudaromas nenumatytų atvejų rezervas, kuris neviršija 0,03 % Sąjungos bendrųjų nacionalinių pajamų;
            
         
               (2)
            
            
               remdamasi minėto reglamento 6 straipsniu Komisija apskaičiavo nenumatytų atvejų rezervo 2014 m. absoliučią sumą (3);
            
         
               (3)
            
            
               išnagrinėjus visas kitas finansines galimybes reaguoti į nenumatytas aplinkybes, susidariusias po to, kai 2013 m. vasario mėn. pirmąkart buvo nustatyta daugiametės finansinės programos mokėjimų asignavimų 2014 m. viršutinė riba, paaiškėjo, kad būtina mobilizuoti nenumatytų atvejų rezervo lėšas siekiant papildyti 2014 finansinių metų Europos Sąjungos bendrojo biudžeto mokėjimų asignavimus, viršijant mokėjimų asignavimų viršutinę ribą;
            
         
               (4)
            
            
               kol bus pasiektas susitarimas dėl mokėjimų asignavimų kitoms specialioms priemonėms, į nenumatytų atvejų rezervo lėšų mobilizavimą turėtų būti įtraukta 350 mln. EUR mokėjimų asignavimų suma;
            
         
               (5)
            
            
               atsižvelgiant į šiais metais susidariusią ypatingą padėtį, laikoma, kad Reglamento (ES, Euratomas) Nr. 1311/2013 13 straipsnio 1 dalyje minima sąlyga dėl kraštutinės priemonės naudojimo yra įvykdyta;
            
         
               (6)
            
            
               siekiant užtikrinti atitiktį Reglamento (ES, Euratomas) Nr. 1311/2013 13 straipsnio 3 daliai, Komisija turėtų pateikti pasiūlymą dėl atitinkamos sumos pagal daugiametės finansinės programos mokėjimų asignavimų viršutines ribas kompensavimo vieniems ar keliems ateinantiems finansiniams metams, deramai atsižvelgiant į susitarimą dėl mokėjimų asignavimų kitoms specialioms priemonėms ir nedarant poveikio Komisijos institucinėms prerogatyvoms,
            
         PRIĖMĖ ŠĮ SPRENDIMĄ:
   1 straipsnis
   2014 finansinių metų Europos Sąjungos bendrajam biudžetui iš nenumatytų atvejų rezervo panaudojama 3 168 233 715 EUR mokėjimų asignavimų suma, viršijant daugiametės finansinės programos mokėjimų asignavimų viršutinę ribą.
   2 straipsnis
   2 818 233 715 EUR suma kompensuojama trimis dalimis laikantis maržų, neviršijančių mokėjimų asignavimų viršutinių ribų, nustatytų šiems metams:
   
               a)
            
            
               2018 m.: 939 411 200 EUR
            
         
               b)
            
            
               2019 m.: 939 411 200 EUR
            
         
               c)
            
            
               2020 m.: 939 411 315 EUR
            
         Komisijos prašoma laiku pateikti pasiūlymą dėl likusios 350 mln. EUR sumos.
   3 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Strasbūre 2014 m. gruodžio 17 d.
      
         
            Europos Parlamento vardu
         
         
            Pirmininkas
         
         M. SCHULZ
      
      
         
            Tarybos vardu
         
         
            Pirmininkas
         
         B. DELLA VEDOVA
      
   
   
      (1)  OL C 373, 2013 12 20, p. 1.
   
      (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).
   
      (3)  2013 m. gruodžio 20 d. Komisijos komunikatas Europos Parlamentui ir Tarybai dėl 2014 m. finansinės programos techninio patikslinimo pagal BNP pokyčius (COM(2013) 928).